**Molėtų rajono savivaldybės taryba**

**SPRENDIMAS**

**Dėl BŪSTO, ESANČIO MOLĖTŲ R. SAV., čiulėnų sen., toliejų k., miško g. 2, PARDAVIMO**

2022 m. vasario    d. Nr. B68-

Molėtai

 Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, 4 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 8 straipsnio 1 dalies 1 punktu, 20 straipsnio 2 dalies 5 punktu, Lietuvos Respublikos paramos būstui įsigyti ar išsinuomoti įstatymo 25 straipsnio 2 dalies 5 punktu, 27 straipsnio 2 dalimi, Molėtų rajono savivaldybei nuosavybės teise priklausančio ilgalaikio materialiojo turto įkeitimo tvarkos aprašo, patvirtinto Molėtų rajono savivaldybės tarybos 2021 m. vasario 25 d. sprendimu Nr. B1-45 „Dėl Molėtų rajono savivaldybei nuosavybės teise priklausančio ilgalaikio materialiojo turto įkeitimo tvarkos aprašo patvirtinimo“, 13, 14 punktais, Savivaldybės būsto 2021 m. spalio 5 d. nuomos sutartimi Nr. T4-498, atsižvelgdama į uždarosios akcinės bendrovės APUS TURTAS nekilnojamojo turto vertinimo ataskaitą Nr. 22/092NT bei V. O. 2021 m. gruodžio 14 d., 2022 m. sausio 27 d. prašymus,

 Molėtų rajono savivaldybės taryba n u s p r e n d ž i a:

 1. Parduoti V. O. Molėtų rajono savivaldybei nuosavybės teise priklausantį 177,45 kv. m bendro ploto penkių kambarių nuomojamą būstą - gyvenamąjį namą (unikalus Nr. 6297-7003-1012) su ūkiniais pastatais (unikalus Nr. 6297-7003-1023; unikalus Nr. 6297-7003-1034), garažu (unikalus Nr. 6297-7003-1045), pirtimi (unikalus Nr. 6297-7003-1056), esantį Molėtų r. sav., Čiulėnų sen., Toliejų k., Miško g. 2, už 15853,91 Eur (penkiolika tūkstančių aštuonis šimtus penkiasdešimt tris eurus, 91 ct), iš jų 145,20 Eur už turto vertinimą.

 2. Įgalioti Molėtų rajono savivaldybės administracijos direktorių, jo nesant administracijos direktoriaus pavaduotoją, pasirašyti būsto pirkimo - pardavimo sutartį.

 3. Leisti įkeisti parduodamą Savivaldybės būstą kredito davėjui pirkėjo skoliniam įsipareigojimui už perkamą Savivaldybės būstą užtikrinti, jeigu Savivaldybės būsto skolinio įsipareigojimo įvykdymą užtikrins kredito davėjas ir bus gauta kredito davėjo mokėjimo garantija, hipotekos sandoryje nustatant, kad hipoteka įsigalios, kai bus visiškai atsiskaityta su Savivaldybės administracija už perkamą Savivaldybės būstą, tai yra sumokėta šio būsto kaina, netesybos ir įvykdytos kitos prievolės.

 Šis sprendimas gali būti skundžiamas Molėtų rajono savivaldybės tarybai (Vilniaus g. 44, 33140 Molėtai) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras